open-index/open-wikipedia-markdown huggingface dataset:
Den usynlige mann (1933)

***Den usynlige mann*** (originaltittel: *The Invisible Man*) er en amerikansk science fiction-grøsser fra 1933 regissert av James Whale. Filmen handler om  en forsker som finner opp et preparat som gjør ham usynlig. Preparatet endrer imidlertid hans personlighet slik at han ender opp som en forbryter med stormannsgale planer. Rollen som den usynlige mann spilles av Claude Rains. Filmen er basert på H. G. Wells' bok *[[Den usynlige mann]]* fra 1897.

Den fikk flere oppfølgere, blant annet *[[Den usynlige mann kommer tilbake]]* fra 1940.

## Handling
Forskeren dr. Jack Griffin, som er assistent hos dr. Cranley og forlovet med hans datter Flora, oppdager et preparat som gjør ham usynlig. Usynligheten skaffer ham problemer og han blir derfor nødt til å skaffe seg en forkledning for å skjule sin tilstand. Han ønsker å gå i dekning for en stund og tar derfor inn på et vertshus på den engelske landsbygda. Men etter noen dager kommer han i konflikt med vertshuseieren og det lokale politiet, og han ender opp som ettersøkt. Han oppsøker sin medassistent dr. Kemp, men Kemp blir redd og forråder ham. Griffin klarer nok en gang å unnslippe politiet, men usynligheten visere seg å ha bivirkninger som tærer på hans forstand. Han blir stormannsgal og får det for seg at han skal bruke evnen til å skaffe seg verdensherredømme. Han dreper flere som kommer i veien for hans planer, men til slutt blir han stanset.

## Om filmen
*Den usynlige mann* fikk mye oppmerksomhet på grunn av spesialeffektene, som var langt forut for sin tid. Den ble populær hos publikum og ble filmselskapet Universals mest populære film siden ''Frankenstein'' i 1931.

Filmen har fått så mye som 100 % på Rotten Tomatoes.

## Rollebesetning
* Claude Rains - Dr. Jack Griffin / Den usynlige mann
* Gloria Stuart - Flora Cranley
* William Harrigan - Dr. Arthur Kemp
* Henry Travers - Dr. Cranley
* Una O'Connor - Jenny Hall
* Forrester Harvey - Herbert Hall
* Dudley Digges - Sjefsetterforsker
* E. E. Clive - Konstabel Jaffers

## Referanser


## Eksterne lenker
*
Lindheim Ølkompani

**Lindheim Ølkompani** er et norsk bryggeri som holder til på gården Lindheim i Gvarv i Telemark. Bryggeriet ble startet i november 2013, og ble kåret til verdens femte beste nye bryggeri på ølnettstedet RateBeers kåring for 2014. Bryggeriet produserer mye spesialøl, blant annet surøl. Det har også et samarbeid med restauranten Maaemo.

Lindheim Ølkompani er det eneste bryggeriet i Norden med egen coolship - et kar hvor ølen tar til seg villgjæren som er i området og spontangjærer.

## Priser og utmerkelser
* 2017: Brussel Beer Challenge
** Sølv – "Coolship Plum - Farmer's Reserve"
* 2018: Brussel Beer Challenge
** Bronse – "Coolship Cherry - Farmer's Reserve"
** Gull – "Sour Cherry - Farmer's Reserve"
* 2019: Brussel Beer Challenge
** Bronse – "Lille Røde"
* 2020: Brussel Beer Challenge
** Bronse – "Markens Grøde - Farmer's Reserve"
** Sølv – "Rust - Farmer's Reseve"
* 2021: Brussel Beer Challenge
** Sølv – "Stakk - Farmer's Reserve"
** Sølv – "Coolship Blåbær - Farmer's Reserve"
** Gull – "Sour Cherry - Farmer's Reserve"
** «Best Brewery of the Year 2021»
* 2022: Brussel Beer Challenge
** Gull – "Markens Grøde - Farmer's Reserve"
* 2022: European Beer Challenge
** Sølv – "Solbær – Farmer's Reserve"
** Gull – "Sour Cherry – Farmer’s Reserve"
** Gull – "Coolship Blåbær - Farmer's Reserve"
* 2023: Brussel Beer Challenge
** Gull – "Avalon - Farmer's Reserve"
** Gull – "Lille Lapins"

## Se også
* Spontangjæret øl
* Sider

## Referanser


## Eksterne lenker
* 
* 
* 
*  Presentasjon på visitnorway.no
Formell vitenskap

**Formell vitenskap** eller **formalvitenskap** er vitenskap der formen og systemet alene er viktig, ikke innholdet. Formelle vitenskaper er logikk, matematikk, statistikk, informasjonsteori, spillteori og innen lingvistikk, syntaks og gramatikk. Naturvitenskap og samfunnsvitenskap undersøker fenomener og hendelser empirisk. Formell vitenskap måler ingenting, men bidrar til vitenskapen ved å klargjøre hva empirisk vitenskap med rette kan si om verden. Formell vitenskap kan bevare sannhet slik at sanne premisser med sikkerhet gir en sann konklusjon.

## Historie

Formell vitenskap oppstod før vitenskapelig metode, og matematikk var i bruk i Babylon, Egypt og India mer enn 1000 år før Kristus. Logikk som analyse av beslutningsprosesser oppstod uavhenig av hverandre i India, Kina og Hellas i antikken. Den kinesiske tradisjonen forsvant, mens særlig den greske tradisjonen via Aristoteles fikk stor innflytelse. Geometrien ble bygd opp logisk, og Eukleides verk *[[Euklids Elementer|Elementer]]* ble brukt som lærebok i over 2000 år. Sannsynlighetsteori kom på 1600-tallet, og på 1800-tallet utviklet Gauss og Laplace statistikken. Utviklingen av datamaskiner andre havldel av 1900-tallet, gav et løft til formell vitenskap, og det oppstod nye felt som informasjonsteori, numerikk, og teoretisk informatikk.

## Forskjell på vitenskaper

Formelle vitenskaper er deduktive, og er ikke avhengig av observasjoner. De beskriver ikke verden, men er logisk og metodisk analytiske og a priori, og uavhengige av empiriske metoder. Formelle vitenskaper er likevel viktige for vitenskapen fordi de er godt egnet til å forutsi følger av teorier eller vurdere kvaliteten på innsamlede data.

Formelle vitenskaper som sannsynlighetsregning og spillteori kan forutsi hvor stor sannsynlighet det er for å få et resultat når en kaster to terninger, og hvordan man bør velge i forhold til den andre spillerne. Hvorvidt man vinner spillet, jukser, eller i det hele tatt spiller er likegyldig.

Induksjonsproblemet, først påpekt av David Hume oppstår når en bruker formell logikk for å vise at generalisering basert på observasjoner ikke trenger å gi sanne konklusjoner. Mange nyere filosofer, bl.a. Wienerkretsen  og Karl Popper studerte forholdet mellom formell deduksjon og empirisk induksjon.

## Referanser
Libyas nasjonale tv-kanal

**Libyas nasjonale tv-kanal (LNC)** (arabisk: قناة ليبيا الوطنية, engelsk: **Libya National Channel** eller **Libya's Channel**) er en libysk nyhetskanal på fjernsyn. Kanalen ble etablert etter Muammar al-Gaddafi fall i 2011, og den er medlem av Den europeiske kringkastingsunion (EBU). Kanalen har som mål å tilby Libyas befolkning sannferdige nyheter og objektiv informasjon samt programmer som ikke forfekter enkeltpartiers eller enkeltgruppers meninger. LNC kjøper inn og sender programmer fra andre arabiske kringkastere og produksjonsselskaper. 

På grunn av sikkerhetssituasjonen i Libya, og flere angrep mot LNC og andre mediehus, sender LNC fra Jordans hovedstad Amman. Kanalen har imidlertid regionskontorer og korrespondenter over hele Libya.

## Referanser


## Eksterne lenker
*
Kjelkehockey under Paralympiske vinterleker 2018

**Kjelkehockey under Paralympiske vinterleker 2018** ble arrangert i Gangneung Hockey Centre i Gangneung i Sør-Korea fra 10. til 18. mars 2018.  

Åtte lag deltok i konkurransen, og kun ett lag hadde en kvinnelig utøver; Lena Schrøder deltok for Norge, og ble med det tidenes første kvinnelige deltaker i kjelkehockey i paralympiske leker. 

## Medaljevinnere

## Kvalifisering

## Tidsskjema
Følgende tabell viser tidsplanen for gjennomføringen av konkurransen:

## Resultater
### Gruppespill
Lagene markert i grønt gikk videre til finaler. Lagene markert i rødt gikk videre til plasseringsspill om 5.- til 8.-plass.

;Gruppe A

;Gruppe B

### Plasseringsspill 5. - 8.-plass

### Finaler

## Sluttstilling

## Utmerkelser
Beste spillere ble kåret som følger:
*Beste keeper:  Lee Jae-woong
*Beste forsvarsspiller:  Adam Dixon
*Beste forward:  Brody Roybal
Kilde: PyeongChang 2018

## Se også
*Ishockey under Vinter-OL 2018

## Referanser


## Eksterne lenker
* Pyeongchang2018.com - Paralympics - Ice Hockey
The Invisible Man

**The Invisible Man** et tittelen på flere bøker, filmer, TV-produksjoner, sanger og musikkalbum.

## Bøker
*Den usynlige mann (The Invisible Man), en science fiction-roman fra 1897 skrevet av briten H.G. Wells.
*Usynlig mann (Invisible Man), en roman fra 1952 skrevet av amerikanske Ralph Ellison.
*"The Invisible Man", en novelle skrevet av G. K. Chesterton.

## Film
*Den usynlige mann (1933) (The Invisible Man), en amerikansk film fra 1933 med Claude Rains som den usynlige mannen.
*Den usynlige mann kommer tilbake (The Invisible Man Returns), en amerikansk film fra 1940 film med Vincent Price.
*Abbott and Costello Meet the Invisible Man, en amerikansk film fra 1951.
*Den usynlige mannen (Memoirs of an Invisible Man), amerikansk science fiction-komedie fra 1992 med Chevy Chase som den usynlige mannen.

## TV
*The Invisible Man (1958), en britisk serie fra 1958 løst basert på den originale historien.
*The Invisible Man (1975), en kortlivet amerikansk serie fra 1975 med David McCallum.
*The Invisible Man (miniserie), en britisk miniserie fra 1984 med Pip Donaghy som den usynlige mannen.
*The Invisible Man (2000), en amerikansk serie som gikk originalt på Sci-Fi Channel i 2000.
*The Invisible Man (animert serie), en fransk animert serie fra 2005.
*The Invisible Man (gameshow), et russisk gameshow som har gått på TV siden 2013.

## Musikk
*The Invisible Man (album), et album fra 2001 med Mark Eitzel.
*The Invisible Man (EP), en EP av Dance with a Stranger utgitt i 1989.
*The Invisible Man (Queen), en sang av Queen utgitt i 1989.
*"The Invisible Man", en sang av Elvis Costello and the Attractions fra 1993.
*"The Invisible Man", en sang av Marillion fra 2004.
*"Invisible Man", en sang av Degrees fra 1997.
*"Invisible Man", en sang av The Breeders fra 1993.
*"Invisible Man", en sang av Theory of a Deadman utgitt i 2002.
*"Invisible Man", en sang av The Third Rail fra 1967.
*"Invisible Man", en sang av det amerikanske bandet CDC.
Lars Vorland

**Lars Harry Vorland** (født 1949) er en norsk lege og helseleder.

Han har en cand.med. fra Brussel 1975, var distriktslege i Kvæfjord i 1976–77, og tilsatt som assistentlege ved Universitetssykehuset Nord-Norge i Tromsø 1978–81. Videre ble han cand.real. 1982 ved Universitetet i Tromsø og spesialist i medisinsk mikrobiologi. Mens han var overlege ved Nordlandssykehuset i Bodø 1983–86, ledet han Forening for medisinsk mikrobiologi 1985–87,  og ble i 1986 avdelingsoverlege ved mikrobiologisk avdeling på Universitetssykehuset Nord-Norge i Tromsø.

Så tok han en mastergrad i folkehelsevitenskap i 1989, den også ved Universitetet i Tromsø. Efter å ha ledet helseprosjekter i Vadsø 1991–92, ble han amanuensis ved Universitetet i Tromsø i 1993, forfremmet til førsteamanuensis i 1999 da han fikk sin dr.med. 1999 samme sted. Efter et forskeropphold ved  University of California, Irivine, 2000–01 ble han i 2002 professor i Tromsø, han står oppført med tre journalartikler.

Han hadde et kortere opphold i Oslo, som divisjonsdirektør ved Smittevernsdivisjonen ved Nasjonalt folkehelseinstitutt 2002–03. Men så ble han fra 2004 sjef for Helse Nord, der han etterfulgte Marit Eskeland (1953–) på dagen, hun hadde fått seg jobb som direktør ved medisinsk divisjon på Sykehuset Asker og Bærum. Han gikk av i 2020.

Vorland ble i 2014 leder for det nyopprettede Beslutningsforum for nye metoder som blant annet avgjør hvilke nye medisiner som skal inngå. Fra 2019 til 2022 satt han på styret for Norges Forskningsråd. I 2021 ledet han et utvalg som vurderte Covid-19-vaksiner.
## Premier
*Pasteurlegatet 1981 fra Det norske medicinske Selskab, det gis til "norske vitenskapsmenn og kvinner som akter å studere et emne vedrørende smittestoffene, kjemien eller gjæringsindustrien". 
*Abbottprisen 1999. Ukjent pris.
*Schering-Ploughprisen 2000, fra et amerikansk farmasøytisk selskap
*Bayer-Doma CQK prize, 2000. Ukjent pris.

## Referanser


## Eksterne lenker
*Vorland Lars , jobbe siden fra helse-nord.no
Gerhard Schneemann

**Gerhard Schneemann** (født 12. februar 1829 i Wesel, Nedre Rhinen, død 20. november 1885 i Kerkrade, Nederland) var en tysk jesuitt, kirkehistoriker og redaktør av Stimmen der Zeit

## Liv
Etter å ha studert jus i tre år, begynte han på seminar i Münster, der han ble ordinert til Subdiakon i 1850. Han ble medlem av Society of Jesus, 24. november 1851, og ble ordinert til prest 22. desember 1856.

I noen år  underviste han i filosofi i Bonn og Aachen, og deretter om kirkens historie og kanonisk lov i jesuittenes skole for kommende ordensbrødre i Abbediet Maria Laach.

## Verker
Hans første kjente utgivelse var "Studien über die Honoriusfrage" (Freiburg, 1864) hvor han gikk mot Ignaz von Döllinger. I årene mellom 1865 og 1870  bidro han med en rekke avhandlinger i *Encyclica Papst Pius IX* og *Das öcumenische Concil*, to serier av artikler som ble publisert i Freiburg i tidsskriftet med den generelle tittelen *Stimmen aus Maria Laach*, senere kalt *[[Stimmen der Zeit]]*. I 1871 ble *Stimmen der Zeit* et månedlig tidsskrift, og i seks år ble det redigert av Schneemann.

Han var den viktigste bidragsyter i samarbeidet og publiseringen av *Acta et decreta sacrorum conciliorum recentiorum*, ofte kalt «Lacensis-samlingen», og døde mens han klargjorde dokumenter for det Første Vatikankonsils syvende og siste bind. Hans arbeid *Controfersiarum de divinae gratiae liberique arbitrii concordia initia et progressus* (Freiburg, 1881), ble årsak til en fornyet uenighet om innholdet av nåde og fri vilje.

## Referanser


## Kilder
* *Stimmen aus Maria Laach*, XXX (1886), 167 sq.
* *Collectio Lacensis*, VII (Freiburg, 1885), ix
* Carlos Sommervogel, *Bibl. de la Compagnie de Jesus*, VII (Paris, 1896), c. 822
* Victor Frins. *Thomae doctrina de cooperatione Dei* (Paris, 1892)
* Antonius Dummermuth, *Defensio doctrinae S. Thomae de praemotione physica* (Paris, 1896).

## Eksterne lenker
*''Catholic Encyclopedias'' artikkel om Gerhard Schneemann
Emilie Adams

**Emilie Gaard Adams** (født 1997 i Jørpeland) er en norsk elektropopsanger, låtskriver og produsent som ble oppdaget på det norske tv-programmet *[[The Stream]]* i 2016.

Etter å ha sunget i de innledende rundene i programmet, signerte Adams med Warner Music Norway i 2016. Etter tv-konkurransen har hun sunget på låter som «The One That Got Away» og «Our City» med den norske musikerduoen TRXD. Den sistnevnte låten har per januar 2018 over 17 millioner strømminger på Spotify.

Adams skriver sanger og henter inspirasjon fra artister som Banks, Lorde, Lana Del Rey og Coldplay. Hun har deltatt på VG-lista på Rådhusplassen i Oslo sommeren 2017 og flere ganger på P3-programmet *Christine Live*. Hun er en av låtskriverne bak «Light Me Up» som deltar i Melodi Grand Prix 2018.

## Referanser


## Eksterne lenker
* 
*
Stimmen der Zeit

***Stimmen der Zeit*** ("Tidens stemmer") er et månedlig tysk tidsskrift utgitt siden 1865 av Herder forlag. Undertittelen er *Zeitschrift für christliche Kultur*, og det publiserer artikler om kristen kultur i vid forstand av ordet. Det er ansett som et av de mest autoritative tyske tidsskrifter på sine områder

## Historie
Tidsskriftet ble grunnlagt som en Jesuittisk publikasjon av Gerhard Schneemann og Florian Rieß i Abbediet Maria Laach, et jesuitt-abbedi i Eifel, under navnet *Stemmer fra Maria Laach.* I 1871, etter noe uregelmessig publisering av temanummer, endret utgivere profil til et månedlig tidsskrift med mål om å forene katolske tro med moderne tider.

Da Abbedi Maria Lach under Bismarcks kulturkampf var stengt, flyttet magasinet til utlandet, og etter eksil i Belgia, Luxembourg og Nederland, kom utgivere tilbake til Tyskland i 1914. Magasinet ble da omdøpt *Stimmen der Zeit* og gitt ut fra München. I nazitiden publiserte magasinet (ulovlig) pavens encyklika*[[Mit brennender Sorge]]*. Det ble da stengt ned i fire måneder og i april 1941 stengt helt. En av dets redaktører, Alfred Delp, ble henrettet i 1945 i forbindelse med den 20. juli-attentatet.

## Redaktører
* Gerhard Schneemann
* Florian Rieß (1865-1877)
* Alfred Delp (1939-1945)
* Wolfgang Siebel
* Andreas Batlogg (nåværende)

## Referanser


## Bibliografi
* 
* Oppføring for Joseph Florian Rieß i *[[Allgemeine Deutsche Biographie]]*
* "Die Schriftleitung: Zum Geleit." I: StZ 139 (1946/47) 1-3
* Anton Koch: "Die *Stimmen der Zeit* im Dritten Reich." I: StZ 196 (1978) 855-857
* Karl H. Neufeld: "Die *Stimmen der Zeit* nach dem Ersten Weltkrieg. Zu einer neuen Avhandlingen." I: StZ 197 (1979) 278-281
* Ellen Dietrich: "Zur katholischen Publizistik im Nationalsozialismus: *Die Stimmen der Zeit*." München 1984.
* Klaus Schatz: "*Stimmen der Zeit*" im Kirchenkonflikt. Eine innerjesuitische Auseinandersetzung vor 80 Jahren." I: StZ 224 (2006) 147-161.
* o. V. "Stimmen aus Maria Laach--Stimmen der Zeit." I: StZ 175 (1965) 401-415.

## Eksterne lenker
* Magasinet nettstedet
Monika Michałów

**Monika Michałów** (født 22. desember 1988 i Lomza) er en polsk håndballspiller som spiller for AZS Koszalin og Polens kvinnelandslag i håndball. 

## Internasjonal heder
* **Karpatene Trophy**:
** *Vinner*: 2017

## Referanser


## Eksterne lenker
*
Chalumeau

**Chalumeau** (pl. **chalumeaux**) er et treblåseinstrument med enkelt rørblad som var populært i seinbarokken og som rundt år 1700 ble utviklet videre til klarinett.

Chalumeau har et sylindrisk rør med sju fingerhull på oversida og et tommelhull under. Plasseringen av tonehullene gjør overblåsing umulig, og historiske instrumenter har et toneomfang på bare en stor none. På grunn av det begrensede omfanget lages det instrumenter i ulike størrelser, fra bass til sopran.

Rundt år 1700 føyde Johann Christoph Denner til et ekstra fingerhull og to klaffer, noe som økte toneomfanget til en undesim og gjorde overblåsing mulig. Med denne endringen er Denner blitt kreditert for å ha funnet opp klarinetten.

Chalumeauens klang er svakere og åpnere enn klarinettens. Tonehøyden er en oktav lavere enn en blokkfløyte av samme lengde.

Skalmeie er språklig beslektet med chalumeau, men de må ikke forveksles: skalmeien er et konisk boret dobbeltrørinstrument og forgjenger til oboen.

## Noen komposisjoner for chalumeau
* Johann Joseph Fux (1660–1741): Konsert for orgel, diskant-chalumeau og strykere
* Antonio Vivaldi (1678–1741): Konsert for oboe, chalumeau, violino, 3 viole all'inglese i b-moll; Sonate fur oboe, fiolin, orgel chalumeau ad libitum i C-dur.
* Johann Friedrich Fasch (1688–1758): Konsert for sopran-chalumeau og strykere i B-dur
* Georg Philipp Telemann (1681–1767): Sonate for to chalumeaux i F-dur; Konsert for to chalumeaux i d-moll; Konsert for fløyte, obo, chalumeau og strykere i G-Dur.
* Johann Adolf Hasse (1699–1783): Konsert for obo og chalumeau i F-dur; Sonate for chalumeau og fagott
* Jean-Philippe Rameau (1683–1764): *Les Grands Motets*
* Franz Anton Hoffmeister (1754–1812): Konsert for sopran-chalumeau i F-dur.

Av andre komponister som skrev for chalumeau er Agostino Steffani, Attilio Ariosti, Antonio Caldara, Giovanni Battista Bononcini, Jan Dismas Zelenka, Christoph Graupner og Giuseppe Antonio Paganelli

## Litteratur
* 
* 
* 

## Eksterne lenker
* Suite for tre chalumeaux, GWV 443 i F-dur av Graupner, youtube.com
* Suite for chalumeau solo av Joseph Bodin de Boismortier
HM Passport Office

**’s Passport Office** er en avdeling i Home Office med ansvar for utstedelse av pass til britiske statsborgere og andre personer med ulike kategorier britisk nasjonalitet. Avdelingen har  ansatte (2013) og syv regionkontorer i tillegg til hovedkontoret i London.

## General Register Office for England and Wales
General Register Office for England and Wales er siden 2008 en del HM Passport Office og produserer attester  for livsbegivenheter slik som fødsler, dødsfall, ekteskap og sivile partnerskap i England og Wales.

## Referanser


## Eksterne lenker
*
Langrenn under Paralympiske vinterleker 2018

**Langrenn under Paralympiske vinterleker 2018** ble arrangert i Alpensia Biathlon Center i Alpensia Resort i Sør-Korea fra 11. til 18. mars 2018.  

## Øvelser

## Tidsskjema
Følgende tabell viser tidsplanen for gjennomføringen av konkurransen:

## Resultater
### Menn

### Kvinner

### Stafetter

## Se også
*Langrenn under Vinter-OL 2018

## Referanser


## Eksterne lenker
* Pyeongchang2018.com - Paralympics - Cross-Country Skiing
Tutankhamon (andre betydninger)

**Tutankhamon**, **Tutankhamun** eller **Tut Ankh Amon** kan vise til:

* Tutankhamon, egyptisk farao
* Tutankhamun (album), Art Ensemble of Chicago-album fra 1969
Hansa (bilmerke)

**Hansa-Automobil Gesellschaft m.b.H i Varel** var et tysk bilmerke etablert i 1905. Firmaet ble i 1914 slått sammen med *Norddeutsche Automobil und Motoren AG* (NAMAG) til **Hansa-Lloyd-Werke A. G.** Fra 1929 til 1931 ble det tatt over av Borgwardgruppen. Hansa var basert i Bremen-forstaden Hastedt.

Grunnleggere av firmaet i 1905 var Robert Allmers (1872–1951) og Johann Friedrich *August* Sporkhorst (1871-1939).

## Historie

Hansa automobilkompani hadde vært etablert som en bil- og lastebilprodusent siden 1905. Under den store depresjonen i 1929 ble Hansa-Lloyd kjøpt opp av Carl F. W. Borgward da fabrikken var beleilig lokalisert rett overfor sin egen Goliat-fabrikken på Föhrenstrasse i Bremen-Hastedt. Modellspektret av lastebiler i Hansa-Lloyd var komplementerende med Goliats modeller, og kjøpet tillot Carl Borgward å oppfylle sin drøm om å produsere sine egne biler.
Carl Borgward stoppet Hansa-Lloyds produksjon av luksuriøse biler, men fortsatte dens produksjonslinje av lastebiler frem til 1937. Fra 1933 og fremover ble merkenavnet *Hansa* navnet på en rekke Borgward personbilmodeller. Hansa Konsul og Hansa Matador ble innført, og kort tid deretter de små hekkmotoriserte Hansa 400 og 500.

I april 1933 ble avgiftene som var favoriserende for små biler som Hansa 400 avskaffet. Borgward bestemte seg for å produsere den nye Hansa 1100 fire-sylinder to-dørs helstål sedan, og deretter en seks-sylindret 1700 og 2000. Fra 1939 bar 2000-modellen Borgwards merkevare. Navnet Hansa begynte å bli faset ut, blir til Hansa Borgward, så Borgward Hansa og til slutt Borgward.

Under den andre verdenskrig ble Bremen-fabrikken totalt ødelagt. 

## Etterkrigstiden

Borgward Hansa 1500, som ble solgt fra 1949 og utover, var den første nye bilen bygget i Tyskland, etterfulgt av den store fastback sedanen Borgward Hansa 2400 i 1952. Fra 1958, i løpet av de siste tre år med produksjon, ble den tidligere Goliat 1100 modellen ble solgt under merkenavnet  Hansa 1100 inntil Borgward-gruppen kollapset i 1961.
## Referanser
Adrianna Górna

**Adrianna Górna** (født 1996) er en polsk håndballspiller, som spiller for den polske klubben  og det polske kvinnelandslaget.

Hun har tidligere spilt for de polske klubbene ,  og .

Górna ble tatt ut til å representere Polen under Håndball-VM 2017 i Tyskland, samt Håndball-EM 2020, Håndball-VM 2021, Håndball-VM 2023 og Håndball-EM 2024.

## Internasjonal heder
* **Karpatene Trophy**:
** *Vinner*: 2017

## Referanser


## Eksterne lenker
* 
*
Sofie Høgestøl

**Sofie Alexandra Engli Høgestøl**  (født 1986) er en norsk samfunnsviter med internasjonal politikk og folkerett som fagfelt, samt politiker for Venstre.

Hun har ph.d. fra Universitetet i Oslo og er (per 2023) førsteamanuensis ved Institutt for offentlig rett; tidligere var hun førsteamanuensis ved Nordisk institutt for sjørett.

## Liv og virke
Høgestøl har en tverrfaglig utdanningsbakgrunn innen samfunnsvitenskap med en bachelorgrad innen internasjonale relasjoner fra London School of Economics and Political Science, en ettårig LL.M.-grad fra Georgetown University som Fulbright-stipendiat (2012), diplom fra The College of Law of England and Wales. 

Høgestøl representerer Venstre gjennom flere politiske verv og har sittet i universitetsstyret til Universitetet i Oslo.

Hun var tredje varamedlem til Nobelkomiteen fra 2018 til 2020, da som tidenes yngste medlem av komiteen.

Høsten 2020 var hun engasjert av NRK som kommentator i forbindelse med NRKs dekning av presidentvalget i USA.

Hun møtte fast for statsråd Guri Melby fra 1. til 14. oktober 2021.

## Priser
Høgestøl fikk Fulbrights artikkelpris for unge forskere i 2017. I 2022 ble hun tildelt Prisen for god forskningsformidling ved Universitetet i Oslo.

## Publikasjoner
* Andersson, Anna Ingeborg; Høgestøl, Sofie A.E. & Lie, Anne Christine (red.) (2018). *Fremmedkrigere: forebygging, straffeforfølgning og rehabilitering i Skandinavia.* Gyldendal.  ISBN 9788205502642.  
*Høgestøl, Sofie A.E. (2019), *Seniority as an Element of Case Selection: A study of five legal frameworks that have governed the selection of cases at international criminal courts.* Oslo: UiO Juridisk fakultet 2019 ; 521 s. Doktoravhandling forsvart ved Det juridiske fakultet, Universitetet i Oslo (133) UiO
*Høgestøl, Sofie A.E. (2020). A Norwegian Perspective on the Prosecution of International Crimes. *Scandinavian Studies in Law.*  ISSN 0085-5944. 66 , s 407- 434

## Referanser


## Eksterne lenker
* 
* 
* 
*  Sofie A.E. Høgestøl , Nordisk institutt for sjørett, UiO
Bolshevism on Trial

***Bolshevism on Trial*** er et amerikansk stumfilmdrama fra 1919 regissert av Harley Knoles. Scenarioet ble skrevet av Harry Chandlee. Det litterære forelegget var Thomas Dixon jr.s roman *Comrades: A Story of Social Adventure in California*, som ble utgitt i 1909. Dixon var også mannen bak den kontroversielle romanen *Birth of a Nation*, som ble filmatisert av D.W. Griffith. I de ledende rollene ses Robert Frazer, Leslie Stowe og Howard Truesdell. Norskfødte May Hopkins ses i en mindre rolle.

## Innspillingsfakta
Noen scener ble spilt inn i Royal Poinciana Hotel i Palm Beach i Florida.

## Fakta om filmen
Arbeidstittelen til denne filmen var *Red Republic*. Noen kilder benevner tittelen som *Shattered Dreams*.

## Rolleliste
*Robert Frazer - Kaptein Norman Worth
*Leslie Stowe - Herman Wolff
*Howard Truesdell - Oberst Worth
*Jim Savage - Tom Mooney
*Pinna Nesbit - Barbara Bozenta
*Ethel Wright - Catherine Wolff
*Valda Valkyrien - Elena Worth
*May Hopkins - Blanche
*Chief Standing Bear - Saka
*Gunnis Davis - Jim (kreditert som J.G. Davis)

## Bevaringsstatus
Filmen er bevart.

## Referanser


## Eksterne lenker
*
Lars Åge Solberg

**Lars Åge Solberg** (født 24. oktober 1930 i Lårdal i Telemark, død 11. november 2017) var en norsk lege og medisinsk professor.

Han avla medisinsk embetseksamen ved Universitetet i Oslo i 1957 og hadde turnustjeneste ved Hammerfest sykehus og Bindal distrikt. Han hadde hele sitt videre arbeidsliv ved Ullevål sykehus i Oslo med unntak en forskningsperiode som assisterende professor ved Louisianna State University Medical School i New Orleans, USA fra 1965 til 1967. 

Han ble spesialist i patologi i 1964, dr.med. i 1969 og var formann Den norske patologforening 1978-1979. Han var avdelingsoverlege og professor fra 1988 til han gikk av med pensjon i 1998. Hans forskningsinteresse var relatert til aterosklerose (åreforkalkning). Han var blant annet sentral i en stor internasjonal undersøkelse som dannet grunnlaget for hans doktoravhandling *Atherosclerosis - An autopsy study*.

## Referanser
Brachypremna

***Brachypremna*** er en slekt av **[[stankelbein]]**, er storvoksne mygg som hører til familien storstankelbein (Tipulidae).

## Utseende
Middelsstore (ca. 12 - 17 millimeter), svært spinkle, lyst brunlige stankelbein. Artene har svært lange og tynne bein.

## Levevis
Larvene lever i rennende vann, gjerne langs breddene.

## Utbredelse
Slekten er for det meste utbredt i den neotropiske økosonen, men én art går nord til USA, og det er to arter i Australia og én på Ny-Guinea.

## Systematisk inndeling

Listen følger .

* Orden **[[Tovinger]]** (Diptera)
** Underorden **[[Mygg]]** (Nematocera)
*** Overfamilien **[[Stankelbein]]** (Tipuloidea)
**** Familien **[[Storstankelbein]]** (Tipulidae) 
***** Slekten  ***Brachypremna*** Osten Sacken, 1887
****** *[[Brachypremna abitaguae]]* Alexander, 1946
****** *[[Brachypremna angusta]]* Alexander, 1945
****** *[[Brachypremna appendigera]]* Alexander, 1946
****** *[[Brachypremna arajuno]]* Alexander, 1945
****** *[[Brachypremna arcuaria]]* Alexander, 1937
****** *[[Brachypremna australis]]* Alexander, 1923
****** *[[Brachypremna basilica]]* Alexander, 1921
****** *[[Brachypremna brevigenua]]* Alexander, 1945
****** *[[Brachypremna breviterebra]]* Alexander, 1944
****** *[[Brachypremna breviventris]]* (Wiedemann, 1821)
****** *[[Brachypremna candida]]* Alexander, 1912
****** *[[Brachypremna candidella]]* Alexander, 1969
****** *[[Brachypremna clymene]]* Alexander, 1945
****** *[[Brachypremna dispellens]]* (Walker, 1861)
****** *[[Brachypremna diversipes]]* Alexander, 1941
****** *[[Brachypremna geijskesi]]* Alexander, 1945
****** *[[Brachypremna illudens]]* Alexander, 1946
****** *[[Brachypremna integristigma]]* Alexander, 1940
****** *[[Brachypremna itatiayana]]* Alexander, 1944
****** *[[Brachypremna karma]]* Alexander, 1945
****** *[[Brachypremna laetiventris]]* Alexander, 1945
****** *[[Brachypremna nigrofemorata]]* Alexander, 1937
****** *[[Brachypremna phrixus]]* Alexander, 1953
****** *[[Brachypremna pictipes]]* Osten Sacken, 1888
****** *[[Brachypremna pictiventris]]* Alexander, 1945
****** *[[Brachypremna quasimodo]]* Alexander, 1943
****** *[[Brachypremna sappho]]* Alexander, 1943
****** *[[Brachypremna similis]]* Williston, 1900
****** *[[Brachypremna subevanescens]]* Alexander, 1962
****** *[[Brachypremna subsimilis]]* Alexander, 1921
****** *[[Brachypremna subuniformis]]* Alexander, 1945
****** *[[Brachypremna tchooratippa]]* Theischinger, 2016
****** *[[Brachypremna thyestes]]* Alexander, 1954
****** *[[Brachypremna tigriventris]]* Alexander, 1922
****** *[[Brachypremna unicolor]]* Osten Sacken, 1888
****** *[[Brachypremna uniformis]]* Alexander, 1920
****** *[[Brachypremna variitibia]]* Alexander, 1937
****** *[[Brachypremna waigeuensis]]* Alexander, 1948
****** *[[Brachypremna williamsoni]]* Alexander, 1912

## Referanser


## Eksterne lenker
* bugguide.net - bilder av ''Brachypremna dispellens''
*
Dipolog

**Dipolog** er en by på Filippinene i provinsen Zamboanga del Norte på Mindanao.

Dipolog er kjent for sine ville orkideer og for sin sardinindustri, som kunne utvikle seg takket være de rike fiskebanker utenfor. Byen har tilnavnet *Orchid City of the Philippines*.

## Historie
Første gang Dipolog nevnes i skriftlige kilder var da den spanske provinsregjering av Misamis i 1834 innsatte en sivilregjering i området der byen nå ligger. I 1896 fikk den sin første katolske menighet, opprettet av fader Esteban Yepes. Stedet vokste ikke minst fra 1912 da den amerikanske kolonimakt styrt av general John J. Pershing, daværende guvernør av Mindanao og Sulu (*[[Moro Province]]* eleverte den til *Regular Town* og så den 1. juli 1913 gjorde Dipolog til en offisiell administrasjonenhet i provinsen Zamboanga.

I 1942, under andre verdenskrig, flyttet guvernør Felipe B. Azcuna regjeringssetet for provinsen fra Zamboanga til Dipolog. Det varte ikke i lang tid, men eleverte på nytt byens status.

Med *Republic Act Nr. 711*av 5. juni 1952 ble den tidligere provinsen som dekket hele Zamboangahalvøya delt i to. Dipolog ble da hovedstad for Zamboanga del Norte. Offisielt mottok Dipolog bystatusdokumentene den 1. januar 1970, undertegnet av president Ferdinand Marcos, med *Rep. Act Nr. 5520*.

## Barangayer

Dipolog City er inndelt i 21 barangayer.

## Referanser




## Eksterne lenker
*
Daniela Gustin

**Daniela Gustin** (født 11. mai 1994 i Backa) er en svensk håndballspiller som spiller for Randers HK og Sveriges kvinnelandslag i håndball. Hun er venstrehendt og spiller høyre back eller ving. Hun har tidligere spilt i Kärra HF, TSV Harrislee og Füchse Berlin. I 2016 kom hun til derfra til Randers.

Gustin debuterte på landslaget i en treningskamp mot Island 7. oktober 2016.

## Referanser


## Eksterne lenker
*
Henrik Signell

Kurt **Henrik Sigge Signell** (født 2. januar 1976 i Partille) er en håndballtrener og tidligere -spiller. Fra 2016 til 2020 var han trener for Sveriges kvinnelandslag i håndball, og fra 2012 til 2018 var han trener for den svenske klubben IK Sävehof..

## Karriere som spiller
Som spiller representerte han det svenske landslaget en gang, men spilte 48 U18/U21-landslagskamper og 38 nasjonale juniorkamper.

## Prestasjoner som trener
* 3 svenske VM-gull (kvinner)
* 2 svenske VM-gull (menn, som assistenttrenar)
* 3 svenske junior-VM-gull (menn)

## Referanser


## Eksterne lenker
*
Radio 100,7

**Radio 100,7**, stilisert **radio 100,7**, er en offentlig radiokanal i Luxembourg som kringkaster på luxembourgsk. Kanalen startet sine sendinger 19. september 1993 under navnet *honnert, 7: de soziokulturelle radio* («hundre komma syv: den sosio-kulturelle radioen»). Navnet stammet fra kanalens frekvens på FM-båndet. I 2002 skiftet kanalen navn til dagens Radio 100,7.

## Bakgrunn
Kanalen drives av det offentlige foretaket Établissement de Radiodiffusion Socioculturelle du Grand-Duché de Luxembourg (ERSL), som ble grunnlagt 27. juli 1991. To år senere startet foretaket opp radio 100,7, og kanalens formål er å være en allmennkringkaster for Luxembourg. Kanalen sender alt fra kultur, nyheter, aktualiteter og musikk. Særlig har Radio 100,7 fokus på klassisk musikk, og i 2016 sendte kanalen 250 klassiske konserter, hvorav 100 var spilt inn i Luxembourg. 

Sendingene er hovedsakelig på luxembourgsk, landets offisielle språk, men det sendes også enkelte programmer på engelsk. 

Radio 100,7 har vært medlem av Den europeiske kringkastingsunion (EBU) siden 1997 og har et tett samarbeid med andre europeiske allmennkringkastere på radio. I 2016 hadde kanalen en markedsandel på 8,9 prosent av det daglige luxembourgske radiomarkedet.

## Referanser


## Eksterne lenker
Lars Klingbeil

**Lars Klingbeil** (født 1978) er en tysk politiker (SPD). Han ble 6.mai 2025 utnevnt som visekansler i Friedrich Merz regjering, og i tillegg finansminister. Klingbeil ble 8. desember 2017 valgt som generalsekretær i sitt parti. Klingbeil ble innvalgt som medlem av Forbundsdagen i 2009, og var fra 2003 til 2007 nestleder i Jusos.

## Referanser


## Eksterne lenker
*
Med slaver, elfenben og gull. Slaveskipet «Fredensborg»s siste reise

**Med slaver, elfenben og gull. Slaveskipet Fredensborg's siste reise 1767–1768** var en museumsutstilling, en vandreutstilling som ble produsert ved Norsk Sjøfartsmuseum i Oslo. Konservator Johan Kloster var faglig ansvarlig for utstillingen som ble laget av sjøfartsmuseet i samarbeid med Aust-Agder-Museet i Arendal, det danske Handels- og Søfartsmuseet på Kronborg og Göteborg Sjöfartsmuseum. Utstillingen ble vist i Oslo, Helsingør og Göteborg før den endte i Arendal. Utstillingen kunne sees på Aust-Agder kulturhistoriske senter fram til 2011.

Utstillingens tema var, foruten det dansk-norske slaveskipets siste reise, dansk-norsk slavehandel og kolonihistorie, europeisk trekantfart, dansk-norske kulturminner i Ghana og i Vestindia samt kolonialvarene og sukkerets inntog i europeernes forbruksmønster midt på 1700-tallet.

Handelsfregatten Fredensborg hørte hjemme i København, og forliste 1. desember ved Gitmertangen på Tromøy utenfor Arendal. Skipet hadde da nesten gjennomført en "runde" i den såkalte trekantfarten, med anløp på Gullkysten og i Karibia. Skipet var lastet med sukker, fargetre, mahogny og tobakk fra Karibia; elfenben og gull var i transitt fra Gullkysten. På den danske koloniøya St. Croix hadde skipet losset sin last med slaver fra Christiansborg fort i Accra på Gullkysten og tatt om bord ny last. Ingen mennesker omkom ved forliset, mannskapet reddet seg i land, og kunne etter å ha forsøkt å redde mest mulig av lasten, reise hjem. Kapteinen fikk med seg sin kiste som inneholdt det mest verdifulle av lasten, gullet, og skipspapirene som i dag er å finne i Rigsarkivet i København.

Skipsvraket ble funnet av brødrene Leif og Tore Svalesen og Odd Keilon Osmundsen under et dykk på Østre Tromøy i september 1974. Marinarkeologiske utgravninger ble satt i gang allerede i 1975 og ble også gjennomført i 1977. Funnene tilhører i dag Norsk Maritimt Museum i Oslo og Kuben i Arendal.

Utstillingen presenterte slaveskipets siste reise basert på gjenstandene fra vrakfunnet og opplysninger fra loggboken og annen dokumentasjon fra Rigsarkivet, samt generell kunnskap om trekantfarten. Utstillingens tekster ble forfattet av konservator Johan Kloster. Disse ble oversatt til engelsk og tysk da utstillingen ble presentert i Arendal.

Utstillingen har gjenoppstått på Kuben (Arendal), den nye utstillingen åpnet 2018.

## Kilder
*Johan Kloster: Utstillingstekster til «Med slaver, elfenben og gull». Slaveskipet «Fredensborg»s siste reise 1767-68. Utstillingen kunne sees på Aust-Agder kulturhistoriske senter i Arendal. 
*Leif Svalesen: «Fredensborgprosjektet. Lokalhistorie i verdenshistorien». I *[[Aust-Agder-Arv]]* 1999
Acracantha

***Acracantha*** er en slekt av **[[stankelbein]]**, er storvoksne mygg som hører til familien storstankelbein (Tipulidae).

## Utseende
Ganske store, spinkle, brunlige stankelbein. Antennene er trådformede og omtrent så lange som hodet.

## Levevis

## Utbredelse
Slekten er utbredt i Australia.

## Systematisk inndeling

Listen følger .

* Orden **[[Tovinger]]** (Diptera)
** Underorden **[[Mygg]]** (Nematocera)
*** Overfamilien **[[Stankelbein]]** (Tipuloidea)
**** Familien **[[Storstankelbein]]** (Tipulidae) 
***** Slekten  ***Acracantha*** Skuse, 1890
****** *[[Acracantha inornata]]* Skuse, 1890
****** *[[Acracantha monticola]]* Skuse, 1890
****** *[[Acracantha sydneyensis]]* Skuse, 1890

## Referanser


## Eksterne lenker
* 
* Bilde av ''Acracantha sydneyensis'' (?)
Kyogasjøen

**Kyogasjøen** (engelsk: *Lake Kyoga*) er en stor, grunn innsjø i Uganda, med et areal på ca. 1&nbsp;720 km². Victorianilen (Den hvite Nil) flyter gjennom innsjøen på vei fra Victoriasjøen til Albertsjøen. Tilløpet fra Victoriasjøen er regulert av Owen Falls-demningen i Jinja. Kyogasjøen er en del av regionen De store sjøer, men blir ikke regnet blant de store afrikanske sjøene.

Innsjøen er om lag 6 meter på det dypeste, og mesteparten er mindre enn 4 meter dypt. Områder som er mindre enn 3 meter dype, er fullstendig dekket av vannliljer, mens mye av de sumpete breddene er bevokst med papyrus og vannhyasint. Papyrusen danner også flytende øyer som driver mellom de små, permanente øyene. Rundt innsjøen finnes store våtmarker fôret av et komplekst system av bekker og elver. Kwaniasjøen, tett forbundet med Kyogasjøen, er mindre, men dypere.

Det er funnet 46 fiskearter i Kyogasjøen. Artsutvalget har mer til felles med Victoriasjøen enn med Albertsjøen. Krokodiller er tallrike.

## Referanser


## Eksterne lenker
*
Alexander Schmid

**Alexander Schmid** (født 9. juni 1994 i Oberstdorf) er en tysk alpinist.

Hans første pallplass i verdenscupen i alpint individuelt kom 9. februar 2020 da han ble nummer tre i parallellstorslalåm i Chamonix.

Under VM 2021 i Cortina kjørte han på det tyske laget som tok bronse i lagkonkurransen.

Han kjørte på Tysklands lag som tok sølv i lagkonkurransen i vinter-OL 2022 i Beijing.

I 2023 i Méribel ble han verdensmester i parallellstorslalåm. 

## Referanser


## Eksterne lenker
*
Drapene på Bülowplatz

**Drapene på Bülowplatz** var drapene på to politikapteiner, **Paul Anlauf** og **Franz Lenck**, utført av medlemmer av Kommunistische Partei Deutschlands (KPD) på Bülowplatz foran KPDs hovedkontor i Berlin den 9. august 1931, i den perioden som er kjent i tysk historie som Weimarrepublikken. Både Anlauf og Lenck var medlemmer av Sozialdemokratische Partei Deutschlands (SPD) og var forhatt av KPD for å slå ned på opptøyer og ulovlige demonstrasjoner organisert av KPD. Drapene fikk stor oppmerksomhet i samtiden og Anlauf og Lenck ble bisatt med stor deltakelse, særlig fra SPD og de andre partiene som utgjorde den såkalte Weimarkoalisjonen som forsvarte det liberale demokratiske systemet.

I ettertid har drapene særlig blitt husket fordi to av drapsmennene senere ble noen av de mektigste mennene i DDR. Disse var DDRs første leder Walter Ulbricht og Erich Mielke som ble sjef for Stasi. Mange av drapsmennene flyktet etterpå til Sovjetunionen, der flere av dem ble henrettet i 1937 under Moskvaprosessene som gikk hardt ut over tyske kommunister i sovjetisk eksil.

I DDR var drapene på Bülowplatz totalt fortiet av ideologiske grunner, mens i Forbundsrepublikken Tyskland ble de gjenstand for en normal historisk behandling, og Ulbrichts og Mielkes rolle bidro også til en økt interesse for dem. Ulbricht døde i 1973. Etter Tysklands gjenforening i 1990 ble det i 1992 reist tiltale mot Mielke for drapene ved tingretten i Berlin (Mielke hadde hatt en arrestordre på seg i Vest-Berlin helt siden 1947 i forbindelse med Bülowplatz-drapene) og i 1993 ble han dømt til seks års ubetinget fengsel for overlagt drap på både Anlauf og Lenck.

Mielke fremstod under rettssaken som sterkt mentalt svekket og det ble reist spørsmål ved om han var strafferettslig tilregnelig og i stand til å forstå rettssaken. Han ble løslatt i en alder av 88 år i 1995 etter soning av drøyt to tredeler av straffen, og var da Tysklands eldste fange. På grunn av Mielkes alder og svekkede mentale tilstand ble den prosessen som pågikk mot ham for hans gjerninger som Stasisjef innstilt, og drapene på Bülowplatz ble derfor det eneste Mielke ble dømt for etter gjenforeningen. I dommen Mielke fikk for drapene på Bülowplatz tok imidlertid dommeren, Theodor Seidel, opp Mielkes gjerninger i DDR, og slo fast at Mielke «vil gå inn i historien som en av de mest fryktede diktatorer og politiministre i det 20. århundre».

## Referanser


## Litteratur
*Koehler, John O. (1999). *Stasi: The Inside Story of the East German Secret Police*. West View Press. ISBN 0-8133-3409-8.
*Kießling, Wolfgang (1998). *Leistner ist Mielke. Schatten einer gefälschten Biographie*. Berlin: Aufbau Taschenbuch Verlag. ISBN 3-7466-8036-0.
Société Nationale de Radiodiffusion et de Télévision

**Société Nationale de Radiodiffusion et de Télévision (SNRT)** (norsk oversettelse: *det nasjonale kringkastingsselskapet*) er Marokkos allmennkringkaster for radio og fjernsyn. Selskapet driver flere radio- og tv-kanaler og har røtter tilbake til 1920-årene. SNRTs forløper var en av grunnleggerne til Den europeiske kringkastingsunion (EBU), og SNRT er fremdeles medlem av EBU og medeier i Euronews.

## Historie
Forløperen til SNRT, *Radio Marokko*, startet opp med radiosendinger 13. april 1928, under tilsyn av det statlige post- og telegrafkontoret Chérifien des Postes et Télégraphes. På denne tiden var Marokko en fransk koloni, og i 1951 fikk det franske selskapet Telma tillatelse til å teste ut prøvesendinger med fjernsyn. Først i 1954 startet selskapet opp med faste tv-sendinger. 

Etter Marokkos selvstendighet i 1956 ble radio- og tv-senderne samlet under selskapet *Radiodiffusion Marocaine* (RM). I 1962 endret selskapet navn til *Radiodiffusion-Télévsision Marocaine* (RTM) og selskapets tv-kanal startet sine første offisielle sendinger 3. mars 1962. Fargesendinger startet ti år senere.

I oktober 1966 ble RTM etablert som et offentlig selskap og siden underlagt statlig kontroll i 1968. I 1978 ble RTM underlagt Marokkos informasjonsdepartement.

Utover i 1990-årene og etter årtusenskiftet ble den marokkanske kringkastingssektoren liberalisert, noe som åpnet for flere kringkastere, blant andre tv-kanalen *2M*. Den økende konkurransen førte i 2005 til en omstrukturering av RTM som ble til *Société Nationale de Radiodiffusion et de Télévision*, et uavhengig statseid selskap. RTMs 2300 ansatte ble overført til det nye selskapet. Siden da har selskapet gjennomgått flere omorganiseringer og innføring av blant annet digital-tv og en egen nettportal for selskapet.

## Kanaler

### Fjernsyn
SNRT driver åtte tv-kanaler:
* **Al Aoula (SNRT 1)** – også kalt TVM (fransk: Télévision marocaine, arabisk: : التلفزة المغربية). SNRT fremste og største kanal. Kringkaster både på arabisk og fransk. Kanalen kringkastes også i en europeisk versjon, en regional versjon og en HD-kanal.
* **Arryadia (SNRT 3 SAT)** – sender idrett. Opprettet i 2006, og finnes også som digital-tv, kalt Arryadia TNT (SNRT 3 TNT).
* **Arrabia (SNRT 4)** – sender kulturelle programmer og utdanningsprogrammer.
* **Al Maghribia (SNRT 5)** – internasjonal satellittkanal. Sender historiske programmer fra RTM og SNRT. 
* **Assadissa (SNRT 6)** – religiøs kanal
* **Aflam TV (SNRT 7)** – filmkanal
* **Tamazight TV (SNRT 8)** – sender på berbiske språk.

### Radio
SNRT har fire riksdekkende radiokanaler. I tillegg til de fire kanalene, driver selskapet en rekke regionale og lokale kanaler.
* **SNRT Radio National**
* **SNRT Chaîne Inter**
* **SNRT Radio Amazigh**
* **SNRT Radio Mohammed VI du Quran**

## Referanser


## Eksterne lenker
*
Radio Monte-Carlo

**Radio Monte-Carlo**, best kjent som **RMC**, er en privateid fransk-monegaskisk radiokanal. Kanalen ble opprettet i juli 1943 og har studioer i Paris og Monte Carlo. I 1950 var RMC en av grunnleggerne til Den europeiske kringkastingsunionen (EBU). Kanalen var frem til 2021 medlem av EBU, men da via Groupement de Radiodiffuseurs Monégasques (GRMC), en sammenslutning mellom RMC og Monaco Media Diffusion (MMD) og Télé Monte-Carlo (TMC).

## Bakgrunn
Kanalen startet sine sendinger som en allmennkringkaster i Monaco i 1943. I 1954 fikk RMC følge av den private tv-kanalen TMC. I 1974 startet RMC med sendinger utenfor Monaco og Rivieraen. Kanalen ble riksdekkende i Frankrike ved iverksettingen av en langbølgesender. Kanalen ble derfor en av de store kanalene i Frankrike sammen med RTL og Europe 1.

En egen italiensk versjon, *RMC Italia*, ble etter hvert etablert og sender i hele Italia. RMC har også en arabisk kanal, *RMC Middle East*, som sender til hele Midtøsten via en sender på Kypros.

Etter 2000 ble RMC-gruppen privatisert og delt opp i flere selskaper. Etter hvert vokste det frem et nytt privat konsert der RMC utgjør grunnstammen sammen med radiokanalen BFM og tv-nyhetskanalen BFM TV.

## Referanser


## Eksterne lenker
*
Terje Gammelsrud

**Terje Sigvart Gammelsrud** (født 14. mars 1942, død 1. desember 2017) var en norsk journalist og redaktør, mest kjent som primus motor for det erotiske tidsskriftet *[[Cupido (tidsskrift)|Cupido]]* gjennom mer enn 30 år.

Gammelsrud var utdannet ved Norsk Journalistskole i 1966. 

Han jobbet i årene fra 1964 som journalist i *[[Halden Arbeiderblad]]*, *[[Romerikes Blad]]*, *[[Vestfold (avis)|Vestfold]]* og fra 1969 i *[[Dagbladet]]*. Deretter frilanset han blant annet for bildebladet *[[Aktuell]]* i årene 1970 til 1971, før han fra 1971 til 1974 arbeidet med lekemiljøprosjekter for Sosialetaten i Oslo kommune.

I 1974 ble han redaktør for Mental Barnehjelps blad *Sinnets Helse*.

I 1976 etablerte han forlaget Hverdag og tidsskriftet med samme navn, som han redigerte fram til 1984. Han ble i 1977 tildelt Narvesenprisen for sin journalistikk i  *Sinnets Helse* og *Hverdag*.

I 1984 lanserte han bladet sitt som et erotisk magasin under navnet *Cupido*. Etableringen av *Cupido* skjedde i samarbeid med Svein Dybing. Gammelsrud var også styremedlem i Norsk forening for klinisk sexologi (NFKS).

Gammelsrud fikk diagnosen Amyotrofisk lateralsklerose (ALS) før jul 2016, og døde et år senere. 

## Referanser


## Kilder
* Presentasjon på Cupidos nettsider  (Besøkt 9. desember 2017))
Monaco Media Diffusion

**Monaco Media Diffusion**, forkortet **MMD**, er et aksjeselskap opprettet i 1994. MMD er den eneste lisensinnehaveren for kringkasting av radio og fjernsyn i Monaco. Selskapet opererer sendere og fordeler lisenser og frekvenser i samråd med Den internasjonale telekommunikasjonsunion (ITU). MMD-nettverket sender både digitalt, på FM-båndet, på langbølge og mellombølge fra flere steder i Monaco og Sør-Frankrike. MMD driftes av et styre på seks medlemmer.

Kanalene tilknyttet MMD – 23 stasjoner på 30 frekvenser – kringkaster døgnet rundt og dekker kystområdet mellom Cannes og grensen mot Italia.

## Referanser


## Eksterne lenker
*
Cabadbaran

**Cabadbaran** er en by på Filippinene i provinsen Agusan del Norte på Mindanao.

## Referanser


## Eksterne lenker
*
Helgolandbukta

**Helgolandbukta**, tysk **Helgoländer Bucht**, er ei bukt i Vadehavet i den sørlige delen av Tyskebukta, som igjen er ei bukt i Nordsjøen. Helgolandbukta ligger mellom Dithmarschen og Ostfriesland der elvene Elben og Weser munner ut i Nordsjøen. Den østfrisiske øya Wangerooge regnes som sørgrensa, den nordfrisiske halvøya Eiderstedt regnes som nordgrensa, mens øya Helgoland er grense i nordvest. Største havdybde er 56 meter.

Helgolandbukta er oppkalt etter øya Helgoland, som blei befesta for å beskytte innfarten til handelsbyene Hamburg og Bremen. I første verdenskrig blei to slag utkjempet i bukta, det første i august 1914 og det andre i november 1917.

Deler av bukta tilhører Nationalpark Niedersächsisches Wattenmeer, Nationalpark Hamburgisches Wattenmeer og Nationalpark Schleswig-Holsteinisches Wattenmeer.

## Referanser


## Eksterne lenker
*